cyanic-selkie/wikianc huggingface dataset:
Γκέιλ Χάρολντ
Καριέρα
Το 2006, ο Χάρολντ είχε τον πρωταγωνιστικό ρόλο στη σύντομη τηλεοπτική σειρά του FOX, Vanished, ως Ειδικός Πράκτορας Γκράχαμ Κέλτον, αλλά ο χαρακτήρας του σκοτώθηκε στο έβδομο επεισόδιο και εμφανίστηκε μόνο ως πτώμα στο όγδοο.
Ο Χάρολντ επίσης εμφανίστηκε σε δύο επεισόδια της τηλεοπτικής σειρας Deadwood του HBO ως Γουάιατ Ερπ αλλά και σε δυο επεισόδια της σειράς The Unit του δικτύου CBS. Μαζί με το είδωλο της παιδικής του ηλικίας, Ντέιβιντ Μπόουι, είναι βοηθός παραγωγός στο ντοκυμαντέρ Scott Walker: 30 Century Man.
Ο Γκέιλ Χάρολντ επέστρεψε στη σκηνή της Νέας Υόρκης για το έργο Suddenly, Last Summer (Ξαφνικά πέρυσι το καλοκαίρι) του Τένεσι Ουίλιαμς, στο ρόλο του Dr. Cukrowicz ("Dr. Sugar" - "Δρ. Ζάχαρη"), το οποίο έκανε πρεμιέρα στις 15 Νοεμβρίου 2006. Οι συμπρωταγωνίστριες του Χάρολντ, σε αυτό με την περιορισμένη διάρκεια παραστάσεων έργο (κράτησε 2 μήνες - μέχρι 20 Ιανουαρίου 2007), ήταν οι Μπλιθ Ντάννερ και η Κάρλα Γκουτζίνο.
Ο Χάρολντ είχε τον βασικό αντρικό πρωταγωνιστικό ρόλο στην ταινία Falling for Grace, η οποία έκανε ευνοϊκό ντεμπούτο στο Tribeca Film Festival το 2006 (με τον τίτλο East Broadway). Ο Χάρολντ είχε το ρόλο ενός ευυπόληπτου εργένη της Νέας Υόρκης ο οποίος δημιουργεί σχέση με μια Αμερικανο-Ασιάτισσα γυναίκα. Η ταινία προβλήθηκε σε φεστιβάλ, θεατρικές/κινηματογραφικές αίθουσες και πανεπιστημιουπόλεις σε ΗΠΑ, Κίνα και Γερμανία. Τον Μάρτιο του 2010, η ταινία κυκλοφόρησε σε DVD.
Το Νοέμβριο του 2007, ο Χάρολντ εμφανίστηκε σε έναν γκεστ ρόλο στη δημοφιλή σειρά του ABC Grey's Anatomy στο ρόλο του Σέιν, ενός νοσηλευτή του παραϊατρικού προσωπικού και ρατσιστή ο οποίος έχει για τατουάζ στην κοιλιά μια σβάστικα. Τραυματίζεται όταν το ασθενοφόρο στο οποίο επέβαινε συγκρούστηκε με ένα άλλο έξω από το νοσοκομείο.
Τον Ιανουάριο και τον Φεβρουάριο του 2010, ο Χάρολντ πρωταγωνίστησε σε μια άλλη θεατρική παράσταση σε έργο το Τένεσι Ουίλιαμς, Orpheus Descending, αυτή τη φορά στο Theater/Theatre στο Λος Άντζελες. Μαζί του στον γυναικείο πρωταγωνιστικό ρόλο, η Ντενίς Κρόσμπι (Star Trek TNG). Η παραγωγή της παράστασης αλλά και το καστ, έλαβε κυρίως θετικές κριτικές, με τους Los Angeles Times να αποκαλούν την παράσταση "λαμπρότατη" και να προσθέτουν: "Ο Χάρολντ, ιδανικός για το ρόλο, δένει υπέροχα με την Κρόσμπι, της οποίας η αντισυμβατική ερμηνεία είναι μια αποκάλυψη.
Τον Ιούλιο του 2010, ανακοινώθηκε στο Television Critics Association Summer Tour (ελεύθερη μετάφραση: Καλοκαιρινή Περιοδεία Ένωσης Τηλεοπτικών Κριτικών) ότι ο Χάρολντ είχε αποδεχτεί τον ρόλο ενός καθηγητή νομικής στην επερχόμενη τηλεοπτική σειρά Hellcats. Η σειρά ολοκλήρωσε τον κύκλο της, με τον χαρακτήρα του Χάρολντ να εμπλέκεται σε ερωτική σχέση με τον κεντρικό γυναικείο ρόλο της σειράς Μάρτι (Άλι Μικάλκα). Ωστόσο, η σειρά κόπηκε μετά το τέλος του πρώτου κύκλου. Πριν την διακοπή, ωστόσο, ανακοινώθηκε ότι ο Χάρολντ θα ήταν ένας από τους βασικούς χαρακτήρες σε μια άλλη υποψήφια σειρά του ίδιου καναλιού, CW, με τον τίτλο The Secret Circle (Ο μυστικός κύκλος) και η οποία θα ήταν βασισμένη στην ομώνυμη δημοφιλή τριλογία βιβλίων.
Το φθινόπωρο του 2011, το CW επιλέγει τελικά τη σειρά για να την συμπεριλάβει στο πρόγραμμά του. Η σειρά περιστρέφεται γύρω από μια σύναξη έφηβων μαγισσών σε μια μικρή πόλη στην Πολιτεία της Ουάσινγκτον (στο βιβλίο ήταν στο Μέιν), κάθε μέλος της οποίας προέρχεται και από μια διαφορετική οικογένεια μαγισσών από τον 17ο αιώνα. Ο Χάρολντ έπαιξε μια ισχυρή και δολοπλόκα μάγισσα-άντρα (ο όρος warlock = μάγος δεν χρησιμοποιήθηκε καθόλου στη σειρά), ο οποίος είναι και ο πατέρας μιας από τις εφήβους του Μυστικού Κύκλου.
Η αντίδραση από τους δημοσιογράφους που είδαν το πιλοτικό επεισόδιο της σειράς ήταν σχεδόν ομόφωνα θετική, με έναν από αυτούς να προβλέπει: "Αισθανόμαστε ότι ο Γκέιλ Χάρολντ θα κλέψει κάθε σκηνή που θα είναι παρόν, όπως ουσιαστικά το έκανε στο εκτεταμένο τρέιλερ. Ήταν απίστευτα τρομακτικός στη σκηνή όπου απειλούσε τον πατέρα του Άνταμ και ακόμη πιο τρομακτικός όταν έθεσε σε λειτουργία τον ρόλο του καλού παιδιού μπροστά στην Κάσι... αφού είχε σκοτώσει ήδη τη μητέρα της. Ήδη αγαπούμε να τον μισούμε." Τα νούμερα της σειράς μειώθηκαν στο δεύτερο μισό της σεζόν και σε συνδυασμό με το πολύ ακριβό κόστος παραγωγής, στις 11 Μαΐου 2012, το CW ανακοίνωσε το κόψιμο της σειράς.
To 2011 ο Χάρολντ έλαβε επίσης μέρος σε δύο ταινίες, Low Fidelity και Rehab, ως ένας από τους βασικούς χαρακτήρες. Η ταινία Low Fidelity θα κυκλοφορήσει σε VOD, ψηφιακή μορφή κτλ στις 6 Αυγούστου 2013.
Ο Χάρολντ εμφανίστηκε σε τρία επεισόδια του πρώτου κύκλου της σειράς (1.06, 1.08 και 1.09). Στις 10 Μαΐου 2013, το SyFy ανανέωσε τη σειρά για 2ο κύκλο (13 επεισόδια) ο οποίος προβλήθηκε το 2014. Αν και ο χαρακτήρας του Χάρολντ πεθαίνει στον πρώτο κύκλο, ο ίδιος επέστρεψε για μια γκεστ εμφάνιση στον δεύτερο κύκλο της σειράς στο επεισόδιο "Put the Damage On" και ο εκτελεστικός παραγωγός της σειράς, Κέβιν Μέρφι, δήλωσε ότι σκοπεύει να φέρει πίσω τον χαρακτήρα και για τον τρίτο κύκλο αν η σειρά ανανεωθεί.
Εξαιτίας του ρόλου του ως γκέι χαρακτήρας, Μπράιαν Κίννι, στη σειρά Queer as Folk στο Showtime, η Ιλάνα Ραπ από το NYCastings του πήρε συνέντευξη με κυρίως θέμα για το αν οι ερωτικές σκηνές μεταξύ δύο ηθοποιών του ιδίου φύλου είναι πρόκληση για έναν ηθοποιό. Ανάμεσα σε πολλά πράγματα, είπε: "Είμαι στρέιτ, αλλά ο χαρακτήρας ήταν τόσο σημαντικός για μένα ώστε να θολώσω τον κόσμου του με την προσωπική μου ζωή. Ως κανένας, κατάφερα να ξεφύγω από αυτήν την παρέκκλιση. Πιστεύω ότι μπορεί να βοήθησε να συστήσω τον Μπράιαν ως έναν πιστευτό γκέι άντρα. Ίσως και όχι. Όπως και να παίχτηκε, δεν είναι στα χέρια μου εδώ και πάρα πολύ καιρό." Η συνέντευξη δημοσιεύτηκε στις 16 Απριλίου 2013.
Το 2013, ο Χάρολντ προστέθηκε στο καστ μιας ταινίας μικρού μήκους, The Spirit Game, στο ρόλο του Ρέτζι. Η ταινία έκανε την Παγκόσμια Πρεμιέρα της στο Φεστιβάλ Κανών στις 20 Μαΐου 2013. Η ταινία έγινε διαθέσιμη στο κοινό στις 2 Σεπτεμβρίου 2014.
Στη συνέλευση, Rise 'n Shine (9 Ιουνίου 2013), ο Χάρολντ είπε ότι εκείνο το διάστημα δούλευε σε μια ταινία, Field of Lost Shoes, που ήταν σχετική με τον Εμφύλιο Πόλεμο. Τα γυρίσματα της δραματικής ταινίας ξεκίνησαν εκείνη την εβδομάδα (3 Ιουνίου 2013) στο Λέξινγκστον της Βιρτζίνια. Ο Ντέιβ Κέννεντι (σεναριογράφος και παραγωγός της ταινίας) είπε ότι ο στόχος τους είναι το Field of Lost Shoes να είναι στις αίθουσες μέχρι το Νοέμβριο του 2013 αλλά τελικά η πρεμιέρα έγινε στις 13 Απριλίου 2014 στο Ρίτσμοντ. Η ταινία είναι βασισμένη στο μυθιστόρημα του Ουίλιαμ Σ. Ντέιβις, The Battle of New Market.
Το 2014, ο Χάρολντ συμμετείχε σε διάφορες δουλειές συμπεριλαμβανομένων τη μικρού μήκους ταινία Thirst την οποία σκηνοθέτησε η Ρέιτσελ Μακ Ντόναλντ και έκανε πρεμιέρα στο Φεστιβάλ Λοκάρνο στην Ελβετία στις 7 Αυγούστου 2014, και την ταινία Echo Park η οποία έκανε πρεμιέρα στις 14 Ιουνίου 2014 στο Φεστιβάλ Κινηματογράφου του Λος Άντζελες. Συμμετείχε επίσης στο καστ της ταινίας Andron: The Black Labyrinth, η οποία σκηνοθετήθηκε από τον Φραντζέσκο Σινγκουιμάνι. Τα γυρίσματα έγιναν στη Μάλτα και στην Ιταλία και διήρκησαν από τις 25 Αυγούστου μέχρι τις 8 Σεπτεμβρίου 2014.
Προσωπική ζωή
Στις 14 Οκτωβρίου 2008, ο Χάρολντ μεταφέρθηκε στην μονάδα εντατικής παρακολούθησης του νοσοκομείου USC Medical Center έπειτα από ένα σοβαρό ατύχημα που είχε με τη μοτοσυκλέτα του. Η κατάστασή του θεωρήθηκε κρίσιμη, αφού παρουσίαζε οίδημα στον εγκέφαλο, καθώς και σπασμένο ώμο. Ανάρρωσε σύντομα και παίρνοντας εξιτήριο, επέστρεψε στη σειρά Desperate Housewives για να συνεχίσει τον ρόλο του.
Το διαδικτυακό περιοδικό για μοτοσυκλέτες Clutch & Chrome, το οποίο παρακολουθούσε την ανάρρωση του συνεχώς, γιόρτασε τον καινούριο του ρόλο στη σειρά Hellcats με ένα άρθρο στις 3 Αυγούστου, 2010.
Κατά τη διάρκεια των γυρισμάτων της σειράς "Vanished" το 2006, ο Χάρολντ γύρισε ένα σύντομο βίντεο για τον Οργανισμό Amber Watch δείχνοντας την υποστήριξή του για τα παιδιά που εξαφανίζονται. Στο βίντεο αναφέρει ότι "πανεθνικά 1.3 εκατομμύρια παιδιά εξαφανίζονται κάθε χρόνο" και παροτρύνει τον κόσμο να είναι πρωταθλητές για την ασφάλεια των παιδιών.
Παραπομπές
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί θεάτρου
Λοπαδοτεμαχοσελαχογαλεοκρανιολειψανοδριμυποτριμματοσιλφιοκαραβομελιτοκατακεχυμενοκιχλεπικοσσυφοφαττοπεριστερα ...
thumb|300x300px|Χειρόγραφο του έργου [[Εκκλησιάζουσες (κωμωδία)|Εκκλησιάζουσες το οποίο περιέχει τη λέξη]]
Η λέξη λοπαδο τεμαχο σελαχο γαλεο κρανιο λειψανο δριμ υπο τριμματο σιλφιο καραβο μελιτο κατακεχυμενο κιχλ επι κοσσυφο φαττο περιστερ αλεκτρυον οπτο κεφαλλιο κιγκλο πελειο λαγῳο σιραιο βαφη τραγανο πτερύγων είναι γεύμα που αναφέρεται στην κωμωδία Εκκλησιάζουσες του Αριστοφάνη. Με τη λέξη αυτή ο Αριστοφάνης ήθελε να περιγράψει μονολεκτικά μια μαγειρική συνταγή.
Μετάφραση και στατιστικά
Το λεξικό Λίντελ-Σκοτ μεταφράζει τη λέξη αυτή ως το όνομα ενός πιάτου φαγητού στο οποίο περιέχονται όλων των ειδών οι λιχουδιές, ψάρια, κρέατα, πουλερικά, και σάλτσες.
Η αριστοφανική λέξη εμφανίζεται μόνο μια φορά στο σύνολο της ελληνικής γραμματείας αποτελώντας άπαξ λεγόμενον, καθώς αποτελείται από 78 συλλαβές, 172 γράμματα και 27 συνθετικά, ενώ η μεταφορά της στην λατινική γραφή απαρτίζεται από 182, και για αιώνες ήταν μια από τις μεγαλύτερες γνωστές λέξεις ενώ είναι η μεγαλύτερη που έχει εμφανιστεί στη λογοτεχνία σύμφωνα με τα βιβλίο καταγραφής παγκόσμιων ρεκόρ Γκίνες του 1990.
Χρήση
Η λέξη αυτή αναφέρεται στην τελευταία επανάληψη της χορωδίας του έργου Εκκλησιάζουσες (κωμωδία του Αριστοφάνη), όταν ο Βλέπυρος και το κοινό προσκαλούνται στο πρώτο συμπόσιο που διοργανώνει το νέο σύστημα, στους στίχους 1169 - 1175. Επίσης η λέξη, στην μετάφραση του κειμένου, είναι <<πεταλιδογαλοσαλαχοχτάποδοξιδατοπιπερόμυαλομελότυροκοτσιφαγριοπερίστεροτσιχλοκοτόπουλαλαγοστιφάδοτηγανοψαρόφεταπετμεζοκολυμπάδες λαλαγγίτες>>.
Αγγλικές μεταφράσεις
Διάφορες αγγλικές μεταφράσεις αποδίδουν διαφορετικά νοήματα, ενδεικτικά αναφέρονται οι παρακάτω:
Δείτε επίσης
Κατηγορία:Μαγειρική Κατηγορία:Μαγειρεμένα φαγητά Κατηγορία:Αρχαία ελληνική γλώσσα Κατηγορία:Λέξεις Κατηγορία:Κωμωδίες του Αριστοφάνη
Μωρίς Ραβέλ
Ο Μωρίς Ραβέλ (πλήρες ονοματεπώνυμο Ζοζέφ Μωρίς Ραβέλ, Joseph Maurice Ravel, 7 Μαρτίου 1875 – 28 Δεκεμβρίου 1937) ήταν Γάλλος συνθέτης. Μαζί με τον Κλωντ Ντεμπυσσύ θεωρούνται οι κύριοι εκπρόσωποι του μουσικού ιμπρεσιονισμού. Τα έργα του για πιάνο αποτελούν ιδιαίτερα δημοφιλή κομμάτια του κλασικού ρεπερτορίου. Πολλά από αυτά όπως τα Jeux d'eau, Miroirs, Le tombeau de Couperin και το Gaspard de la nuit απαιτούν ιδιαίτερη δεξιοτεχνία από τους εκτελεστές τους. Έχει γράψει επίσης σημαντικά έργα για ορχήστρα όπως το Δάφνις και Χλόη.
Το πιο γνωστό του έργο είναι το Μπολερό (1928), το οποίο ο ίδιος θεωρούσε ασήμαντο και κάποτε το είχε περιγράψει ως «ένα κομμάτι για ορχήστρα χωρίς μουσική».
Σύμφωνα με το διεθνές δίκαιο πνευματικής ιδιοκτησίας, τα έργα του Ραβέλ είναι κοινό κτήμα από την 1η Ιανουαρίου του 2008 στις περισσότερες χώρες. Στη Γαλλία, λόγω των ανώμαλων επεκτάσεων του νόμου περί πνευματικών δικαιωμάτων σχετικά με τους δύο παγκοσμίους πολέμους, δεν θα εισαχθούν στο ίδιο καθεστώς έως το 2015.
Ο Ραβέλ αν και ήταν ένας κακός μαθητής που κατείχε «λαμπρή θέση» στον κατάλογο των αποτυχημένων υποψήφιων του, ήταν γραφτό να οδηγήσει τη μουσική του σε μορφολογική τελειότητα και να διαμορφώσει ένα πολύ προσωπικό στιλ που, προσπαθώντας να κρατηθεί όσο πιο πολύ μπορούσε μακριά από ξένες επιδράσεις, ανέβλυζε ελευθερία και πρωτοβουλία και αντανακλούσε την ίδια την προσωπικότητα του συνθέτη.
Γεννημένος ο Μωρίς Ραβέλ το 1875 στο Σιμπούρ, κοντά στα γαλλοϊσπανικά σύνορα, από πολύ μικρή ηλικία έρχεται στο Παρίσι όπου αρχίζει μαθήματα πιάνου φανερώνοντας εξαιρετική κλίση στη μουσική. Από την ηλικία των είκοσι χρονών παρουσιάζει τις πρώτες συνθέσεις του «Παβάνα για μια νεκρή Ινφάντη», «Συντριβάνια», κουαρτέτο, «Αντανακλασεις», σονατίνα, «Εισαγωγή και αλέγκρο», έργα που συναντούν ψυχρή υποδοχή. Στα 1907, με την πρώτη ακρόαση των «Φυσικών ιστοριών», ο Ραβέλ γίνεται επίκεντρο δριμύτατων σχολίων αλλά έχει ήδη γίνει διάσημος. Εν τω μεταξύ αρχίζοντας να χρησιμοποιεί ισπανικό χρώμα από την ανεξάντλητη ηχητική του παλέτα «ζωγραφίζει» αριστουργήματα όπως η «Ισπανική Ραψωδία», τα «Βαλς Ευγενικά και Αισθηματικά» και την «Ισπανική ώρα».
Λίγο πριν τον Α΄ Παγκόσμιο Πόλεμο (1912) ανεβαίνει η εξαίσια χορογραφική του σουίτα «Δάφνις και Χλόη», με πρωταγωνιστές τους Νιζίνσκι και Καρσάβινα. Την ίδια χρονιά ενορχηστρώνεται και το αριστούργημά του «Η μάνα μου η χήνα» που έχει πρωτογραφτεί στα 1908 για πιάνο σε 4 χέρια.
Μετά τον πόλεμο ανοίγεται για αυτόν μια νέα εποχή που τη σημαδεύουν τα καινούρια του έργα «Βαλς», σονατίνα για βιολί, «Τσιγγάνα», δυο κοντσέρτα για πιάνο, «Το Παιδί και τα Μάγια», «Μπολερό». Πυροδοτεί πάλι την κοινή γνώμη με το να αρνηθεί τον τίτλο της Λεγεώνας της Τιμής (1920). Ταξιδεύει στις ΗΠΑ (1928), έπειτα στην Αγγλία και κατόπιν από το 1932 γυρίζει σχεδόν όλες τις ευρωπαϊκές χώρες για να παρουσιάσει το δημοφιλές κοντσέρτο του σε σολ.
Από το 1933 αρχίζει να έχει προβλήματα με την υγεία του που συνεχώς επιδεινώνεται. Πεθαίνοντας τέσσερα χρόνια αργότερα, αφήνει ένα θησαυρό από έργα γραμμένα σε ξεχωριστά καλοδουλεμένη αρμονική και μελωδική γλώσσα, με θαυμάσια ενορχήστρωση, μια από τις καλύτερες όλων των εποχών, που φέρνει τη γνήσια σφραγίδα της εξαιρετικά γόνιμης και ευαίσθητης ιδιοφυίας του.
Παραπομπές
Κατηγορία:Κλασικοί συνθέτες του 20ού αιώνα Κατηγορία:Γάλλοι συνθέτες Κατηγορία:Γάλλοι άθεοι
Γιόζεφ Κράμερ
Ο Γιόζεφ Κράμερ (γερμανικά: Josef Kramer, 10 Νοεμβρίου 1906 - 13 Δεκεμβρίου 1945) ήταν Γερμανός εγκληματίας πολέμου, ο οποίος εργάστηκε στο στρατοπέδο συγκέντρωσης Άουσβιτς-Μπίρκεναου (από τις 8 Μαΐου 1944 έως τις 25 Νοεμβρίου 1944) και ήταν διοικητής του στρατοπέδου συγκέντρωσης Μπέργκεν-Μπέλζεν (από τον Δεκέμβριο του 1944 έως την απελευθέρωσή του, στις 15 Απριλίου 1945). Συνελήφθη από τον Βρετανικό Στρατό στα τέλη του Δευτέρου Παγκοσμίου Πολέμου, καταδικάστηκε για εγκλήματα πολέμου και κρεμάστηκε στη φυλακή του Χάμελιν από τον Βρετανό εκτελεστή Άλμπερτ Πιερπόιντ.
Πρώτα χρόνια
Έγινε μέλος του Ναζιστικού Κόμματος το 1931 και των SS το 1932. Η εκπαίδευσή του στα SS τον οδήγησε να γίνει φύλακας φυλακών και μετά το ξέσπασμα του πολέμου έγινε φρουρός στρατοπέδων συγκέντρωσης.
Β΄ Παγκόσμιος πόλεμος
Το 1934, διορίστηκε ως φύλακας στο Νταχάου. Η προώθησή του ήταν γρήγορη, αποκτώντας ανώτερες θέσεις στα στρατόπεδα συγκέντρωσης Ζάξενχαουζεν και Μαουτχάουζεν-Γκούζεν. Έγινε βοηθός του Ρούντολφ Ες, του διοικητή του στρατοπέδου του Άουσβιτς το 1940.
Νατζβάιλερ-Στρούτχοφ
Ο Κράμερ ορίστηκε διοικητής του στρατοπέδου συγκέντρωσης Στρούτχοφ τον Απρίλιο του 1941. Το Νατζβάιλερ-Στρούτχοφ ήταν το μοναδικό στρατόπεδο συγκέντρωσης που ιδρύθηκε από τους Ναζί στη σημερινή γαλλική επικράτεια, αν και υπήρχαν γαλλικά στρατόπεδα διέλευσης όπως αυτό στο Ντρανσί. Εκείνη την εποχή, η περιοχή της Αλσατίας-Λωρραίνης στην οποία ιδρύθηκε είχε προσαρτηθεί από τη ναζιστική Γερμανία.
Tον Αύγουστο του 1943 86 κρατούμενοι από το στρατόπεδο συγκέντρωσης του Άουσβιτς μεταφέρθηκαν στο στρατόπεδο Στρούτχοφ όπου και θανατώθηκαν για να ολοκληρωθεί η διαβόητη «συλλογή κρανίων και σκελετών» του καθηγητή ανατομίας Άουγκουστ Χιρττο στο Πανεπιστήμιο του Στρασβούργου. 46 από αυτά τα άτομα προέρχονταν αρχικά από τη Θεσσαλονίκη. Οι θάνατοι των 86 κρατουμένων, σύμφωνα με τα λόγια του Χιρτ, «προκλήθηκαν» σε αυτοσχέδια εγκατάσταση αερίου στο Νατζβάιλερ-Στρούτχοφ και τα πτώματά τους, 57 ανδρών και 29 γυναικών, στάλθηκαν στο Στρασβούργο. Ένα αρσενικό θύμα πυροβολήθηκε καθώς αγωνίστηκε για να αποφύγει την ασφυξία από το αέριο.
Άουσβιτς
Ο Κράμερ προήχθη στην τάξη του SS Hauptsturmführer το 1942 και τον Μάιο του 1944 μετατέθηκε στο Άουσβιτς όπου περέμεινε από τις 8 Μαΐου 1944 έως τις 25 Νοεμβρίου 1944. Μετατέθηκε εκεί για να διαχειριστεί τις αφίξεις των νέων κρατουμένων και την επιλογή θυμάτων για τους θαλάμους αερίων. Εκπαιδεύτηκε από τον Ες ως νεοδιορισμένος μαζί με τον Ρίχαρντ Μπερ. Σύμφωνα με τον εισαγγελέα του δικαστηρίου που τον καταδίκασε, ο Κράμερ ήταν υπεύθυνος για τις δολοφονίες που διαπράχθηκαν στο Άουσβιτς όσο διάστημα βρισκόταν εκεί. Στο Άουσβιτς, ο Κράμερ έγινε σύντομα γνωστός στους υφισταμένους του ως σκληρός προϊστάμενος. Ένας από τους κατηγορούμενους στη δίκη της Φρανκφούρτης, ο δόκτωρ Φραντς Λούκας, κατέθεσε ότι προσπάθησε να αποφύγει τις αναθέσεις που του έδωσε ο Κράμερ, επικαλούμενος στομαχικές και εντερικές διαταραχές. Όταν ο Λούκας είδε ότι το όνομά του είχε προστεθεί στη λίστα των ιατρών που θα αναλάμβαναν να μεταχειριστούν μια μεγάλη ομάδα κρατουμένων από την Ουγγαρία, αντιτάχθηκε έντονα. Ο Κράμερ αντέδρασε: «Ξέρω ότι βρίσκεσαι υπό έρευνα για παροχή βοήθειας σε κρατούμενους. Τώρα σε διατάζω να πας στη ράμπα, και αν δε συμμορφωθείς με την εντολή, θα ζητήσω να συλληφθείς επιτόπου.» Η επιζήσασα του Άουσβιτς Όλγα Λένγκιελ είχε δει τον Κράμερ κατά τη διάρκεια μιας επιλογής γυναικών στο ιατρείο του γυναικείου στρατοπέδου:
Μπέλζεν
Τον Δεκέμβριο του 1944, ο SS-Hauptsturmführer Κράμερ μετατέθηκε από το Μπίρκεναου στο Στρατόπεδο συγκέντρωσης Μπέργκεν-Μπέλζεν, κοντά στο χωριό Μπέργκεν. Το Μπέλζεν αρχικά λειτουργούσε ως προσωρινό στρατόπεδο για όσους εγκατέλειπαν τη Γερμανία, αλλά κατά τη διάρκεια του πολέμου χρησιμοποιήθηκε ως μέρος στέγασης αρρώστων και εκτοπισμένων από όλη τη βορειοδυτική Ευρώπη. Αν και δεν είχε θαλάμους αερίου, η κυριαρχία του Κράμερ ήταν τόσο σκληρή που έγινε γνωστός ως το «τέρας του Μπέλζεν».
Προς το τέλος του πολέμου, το Μπέργκεν-Μπέλζεν ήταν μέρος προσέλευσης ατόμων που είχαν καταφτάσει από άλλα στρατόπεδα συγκέντρωσης, με αποτέλεσμα το στρατόπεδο να είναι εντελώς γεμάτο, και η ολοένα και πιο κακή κατάσταση του εφοδιασμού και οι επιδημίες να κοστίζουν πολλές ζωές.
Λίγο πριν από την απελευθέρωση του στρατοπέδου, ο Κράμερ είχε καταστρέψει τα αρχεία του γραφείου του διοικητή και έδωσε εντολή στους εξαντλημένους κρατούμενους να μαζέψουν τα χιλιάδες πτώματα που βρίσκονταν γύρω από τους χώρους του στρατοπέδου.
Με την κατάρρευση της διοίκησης πολλοί φρουροί δραπέτευσαν και οι τρόφιμοι αφέθηκαν στη μοίρα τους. Τα πτώματα σάπιζαν παντού και οι αρουραίοι επιτίθονταν στους ζωντανούς, οι οποίοι ήταν πολύ αδύναμοι.
Ο Κράμερ παρέμεινε ακόμη και όταν οι Βρετανοί έφτασαν για να απελευθερώσουν το στρατόπεδο. Υπήρχαν σωροί από πτώματα σε όλο το στρατόπεδο, καθώς και μαζικοί τάφοι και οι καλύβες ήταν γεμάτες με φυλακισμένους σε κατάσταση απίσχνανσης.
Ένας Βρετανός αξιωματικός έδειξε το πιστόλι του στον Κράμερ και τον ανάγκασε να μεταφέρει έναν τραυματισμένο κρατούμενο στο νοσοκομείο. Στις 17 Απριλίου 1945, ο Κράμερ συνελήφθη, τέθηκε υπό κράτηση και μεταφέρθηκε μέσα από το στρατόπεδο δεμένος. Μετά από αρκετές ανακρίσεις, μεταφέρθηκε στο στρατόπεδο αιχμαλώτων πολέμου στο Τσέλε στις 18 Απριλίου 1945. Κατά τη διάρκεια των ανακρίσεων, ο Κράμερ έδωσε εύκολα πληροφορίες. Περιέγραψε το βιογραφικό του και σχολίασε επίσης τα εγκλήματα που διαπράχθηκαν. Για παράδειγμα, παραδέχτηκε την δολοφονία 86 Εβραίων στο στρατόπεδο συγκέντρωσης Νατζβάιλερ-Στρούτχοφ. Είπε πως απλά εκτελούσε εντολές χωρίς να αισθάνεται τίποτα.
Δίκη και εκτέλεση
Στις 17 Νοεμβρίου, 1945, ο Κράμερ καταδικάστηκε σε θάνατο δια απαγχονισμού. Δέκα ημέρες αργότερα, υπέβαλε αίτηση για επιείκεια στον Στρατηγό Μπέρναρντ Μοντγκόμερυ, η οποία δεν έγινε δεκτή. Σε αυτήν, ο Κράμερ κατηγόρησε τους προϊσταμένους του για τις καταστροφικές συνθήκες στο Μπέργκεν-Μπέλζεν και αναφέρθηκε στις σχετικές με τον πόλεμο συνθήκες. Περιέγραψε τον εαυτό του ως παραλήπτη εντολών που έπρεπε να εκπληρώσει το καθήκον του με «αυτοθυσία» και «χωρίς εκτίμηση». Ζήτησε επιείκεια επισημαίνοντας τα εξής: «1.) Είμαι εντελώς αθώος για τα εγκλήματα για τα οποία έχω κατηγορηθεί σχετικά με το Μπέργκεν-Μπέλζεν και το Άουσβιτς. 2.) Δεν είμαι εγκληματίας πολέμου. 3.) Δεν σκότωσα κανέναν με δική μου πρωτοβουλία. 4.) Ήμουν μόνο στρατιώτης και ως εκ τούτου εκτελούσα τις εντολές των ανωτέρων μου.
Απαγχονίστηκε στη φυλακή του Χάμελιν από τον Άλμπερτ Πιερπόιντ στις 13 Δεκεμβρίου 1945, σε ηλικία 39 ετών.
Παραπομπές
Κατηγορία:Γερμανοί εγκληματίες Κατηγορία:Ναζιστικά στρατόπεδα συγκέντρωσης Κατηγορία:Γερμανοί στρατιωτικοί
Πωλ Κουήν
Βιογραφία
Ο Κουήν γεννήθηκε στο Μπάρνσλεϊ του Γιόρκσαϊρ, το 1951. Στις αρχές της δεκαετίας του '70 έπαιζε με το συγκρότημα Coast, ενώ το 1976 εντάχθηκε στους Son of a Bitch, οι οποίοι μετονομάστηκαν σε Saxon, δύο χρόνια αργότερα.
Οι Saxon κυκλοφόρησαν το πρώτο τους, ομώνυμο άλμπουμ το 1979, ενώ γνώρισαν το απόγειο της επιτυχίας τους από τον επόμενο δίσκο, "Wheels of Steel", μέχρι και το 1984.
Μετά από πολλές αλλαγές στη σύνθεση των Saxon, ο Κουήν και ο τραγουδιστής Μπιφ Μπάιφορντ παρέμειναν τα δύο μόνα ιδρυτικά μέλη του συγκροτήματος τα οποία συνεχίζουν από το 1976 μέχρι σήμερα. Ο Κουήν αποτελεί βασική πηγή συνθετικής έμπνευσης για το συγκρότημα, έχοντας συμπεριλάβει το όνομα του στις περισσότερες συνθέσεις τους.
Πηγές
Κατηγορία:Βρετανοί κιθαρίστες Κατηγορία:Ροκ μουσικοί Κατηγορία:Άγγλοι μουσικοί
Αθλητικός Σύλλογος Μυγδονίας (αντιπτέριση)
Ο Αθλητικός Σύλλογος Μυγδονίας (Α.Σ. Μυγδονίας) είναι αθλητικό σωματείο με έδρα τον Δρυμό Θεσσαλονίκης και μοναδικό κλάδο άθλησης την αντιπτέριση. Ξεκίνησε να λειτουργεί τον Φεβρουάριο του 2000 και ιδρύεται επίσημα στις 22 Μαρτίου 2002. Το έμβλημά του είναι ένα στεφάνι ελιάς και τα χρώματά του το πορτοκαλί και το μαύρο. Έδρα του είναι το Δημοτικό Αθλητικό Κέντρο Δρυμού «Αστέριος Π. Νέτσικας». Αρκετοί αθλητές και αθλήτριες του Α.Σ. Μυγδονίας έχουν κατορθώσει να επιτύχουν πανελλήνιες και διεθνείς διακρίσεις σε διάφορες ηλικιακές κατηγορίες, να αναδειχτούν πρωταθλητές Ελλάδος και βαλκανιονίκες, ενώ κάποιοι κλήθηκαν στην εθνική ομάδα Badminton.
Ιστορικό
Ο Δρυμός και η ευρύτερη περιοχή της Μυγδονίας δεν είχε κάποια ομάδα μπάντμιντον μέχρι τον Φεβρουάριο του 2000. Τότε, η πρώτη προπονήτρια της ομάδας κατάφερε να στελεχώσει τα πρώτα τμήματα υποδομής του συλλόγου μετά από επιδείξεις του αθλήματος στα σχολεία της ευρύτερης περιοχής της Μυγδονίας με παιδιά Δημοτικού και Γυμνασίου. Αμέσως ξεκίνησαν οι διαδικασίες για τη δημιουργία καταστατικού και τη συγκρότηση αθλητικού σωματείου με μοναδικό αντικείμενο άθλησης το μπάντμιντον. Το 2002 ο Α.Σ. Μυγδονίας αποκτά την επίσημη μορφή του.
Τα χρόνια που ακολούθησαν οι αθλητές και οι αθλήτριες της ομάδας έπαιρναν μέρος σε επίσημους αγώνες αλλά και φιλικά τουρνουά, και οι πρώτες επιτυχίες και μετάλλια σε τοπικό επίπεδο (περιφερειακοί, σχολικοί αγώνες) έφερναν αφενός χαμόγελα στο σωματείο και αφετέρου την αισιοδοξία για την καθιέρωση του ανάμεσα στα κορυφαία της Ελλάδας. Παράλληλα, συνέχιζε να εντάσσει στις τάξεις του νέους αθλητές. Η πρώτη συμμετοχή σε επίσημη διοργάνωση θεωρείται στο Πανελλήνιο Ατομικό Πρωτάθλημα Παμπαίδων- Παγκορασίδων U-15 που έγινε στο Ε.Α.Κ. Σιδηροκάστρου από 31 Μαρτίου μέχρι 1 Απριλίου 2001.
Δ΄ κατηγορία ποδοσφαίρου ανδρών Κύπρου 2005-06
Η Δ΄ κατηγορία ποδοσφαίρου ανδρών Κύπρου 2005-06 ήταν η 21η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε η Αναγέννηση Γερμασόγειας για 1η φορά στην ιστορία της.
Αθλητικός Σύλλογος Μυγδονίας (αντιπτέριση)
Ιστορικό
Η δεκαετία του 2000 έχει ήδη μπει στο δεύτερο μισό της, και μια φουρνιά παικτών θα αρχίσει να κατακτά μετάλλια σε πανελλήνιες και διεθνείς διοργανώσεις. Το 2005 έρχεται ο πρώτος πανελλήνιος τίτλος. Το 2006 είναι σειρά δυο άλλων αθλητριών της ομάδας να κατακτήσουν πανελλήνια διάκριση. Συνολικά, από το 2005 έως σήμερα θα φέρουν στην Μυγδονία πάνω από 40 πανελλήνιους τίτλους, μερικοί εξ αυτών χρυσοί. Αρκετές αθλήτριες θα κληθούν στην Εθνική Ομάδα Αντιπτέρισης και θα συμμετέχουν με αυτήν σε διεθνείς διοργανώσεις, με χαρακτηριστικό παράδειγμα την κατάληψη της τρίτης θέσης από τις Μαγδαληνή Τσιουμλέκη και Μαρίνα Καρυπίδου στους Βαλκανικούς Αγώνες, και τη συμμετοχή της τελευταίας στο Πανευρωπαϊκό Πρωτάθλημα της Πορτογαλίας το 2011.
Δ΄ κατηγορία ποδοσφαίρου ανδρών Κύπρου 2005-06
Σύστημα διεξαγωγής
Στο πρωτάθλημα της Δ΄ κατηγορίας 2005-06 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Γ΄ κατηγορίας 2006-07. Οι τρεις τελευταίες ομάδες υποβιβάστηκαν στα αγροτικά πρωταθλήματα.
Αθλητικός Σύλλογος Μυγδονίας (αντιπτέριση)
Ο Α.Σ. Μυγδονίας σήμερα
Σήμερα οι αθλητές και οι αθλήτριες του Συλλόγου λαμβάνουν μέρος στα Σχολικά Πρωταθλήματα Δημοτικών και Γυμνασίων, στο Πανελλήνιο Σχολικό Πρωτάθλημα Λυκείων, στους Περιφερειακούς Αγώνες Κεντρικής & Δυτικής Μακεδονίας   και στο  Πανελλήνιο Πρωτάθλημα για τις ηλικιακές κατηγορίες U11, U13 , U15, U19 και ανδρών-γυναικών, στο Ομαδικό Πρωτάθλημα,  , στα τοπικά τουρνουά μπάντμιντον   και στο χριστουγενιάτικο τουρνουά. , και τέλος, στις εκάστοτε διοργανώσεις της Ε.Ο.Φ.Σ.Α. (Ελληνική Ομοσπονδία Φιλάθλων Σωματείων Αντιπτέρισης).
Δ΄ κατηγορία ποδοσφαίρου ανδρών Κύπρου 2005-06
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αθλητικός Σύλλογος Μυγδονίας (αντιπτέριση)
Ο Α.Σ. Μυγδονίας σήμερα
Στο Πανελλήνιο Σχολικό Πρωτάθλημα Αντιπτέρισης Λυκείων-ΕΠΑΛ που διεξήχθη για πρώτη φορά την αγωνιστική περίοδο 2013-14, χρυσή πρωταθλήτρια αναδείχθηκε η Μαρίνα Καρυπίδου. . Την επόμενη αγωνιστική περίοδο 2014-15,, κατέκτησαν την τρίτη θέση στο διπλό οι Διαμέλα Νικολέτα και Γιαννοπούλου Ελευθερία εκπροσωπώντας το ΓΕΛ Μυγδονίας στην ίδια διοργάνωση , ενώ την περίοδο 2015-16 το ίδιο σχολείο έλαβε ξανά μέρος με 8 μαθητές -τριες του.
Δ΄ κατηγορία ποδοσφαίρου ανδρών Κύπρου 2005-06
Αλλαγές σε σχέση με την περίοδο 2004-05
Ομάδες που προήχθησαν στην Γ΄ κατηγορία 2005-06
Αθλητικός Σύλλογος Μυγδονίας (αντιπτέριση)
Ο Α.Σ. Μυγδονίας σήμερα
Ο Α.Σ. Μυγδονίας είναι μέλος-υποστηρικτής του διεθνούς θεσμού Solibad (Badminton without Borders) Από το 2016 συμμετέχει ενεργά στα projects και στις κοινωνικές δραστηριότητες που οργανώνονται από σωματεία Αντιπτέρισης ανά τον κόσμο. Η πρωτοβουλία του Αθλητικού Συλλόγου Μυγδονίας πραγματοποιείται στo πλαίσιo της πολιτικής και φιλοσοφίας του Συλλόγου, για ενεργή συμμετοχή των παιδιών σε κοινωνικές δραστηριότητες, με απώτερο σκοπό την καλλιέργεια αξιών, όπως του εθελοντισμού, της αλληλεγγύης, της αγάπης προς το συνάνθρωπο, της αποδοχής της διαφορετικότητας, της ισότητας.
Δ΄ κατηγορία ποδοσφαίρου ανδρών Κύπρου 2005-06
Αλλαγές σε σχέση με την περίοδο 2004-05
Ομάδες που διαβαθμίστηκαν στα αγροτικά πρωταθλήματα:
Αθλητικός Σύλλογος Μυγδονίας (αντιπτέριση)
Εξωτερικοί σύνδεσμοι
Κατηγορία:Αθλητικοί σύλλογοι Θεσσαλονίκης Κατηγορία:Ιδρύσεις αθλητικών συλλόγων το 2002 Κατηγορία:Ελληνικοί σύλλογοι αντιπτέρισης
Δ΄ κατηγορία ποδοσφαίρου ανδρών Κύπρου 2005-06
Αλλαγές σε σχέση με την περίοδο 2004-05
1 Ο Απόλλων Λυμπιών αποχώρησε πριν από την έναρξη του πρωταθλήματος Δ΄ κατηγορίας Κύπρου 2004-05 και όλοι οι αγώνες τους κατακυρώθηκαν υπέρ των αντιπάλων του.
Ομάδες που διαβαθμίστηκαν από την Γ΄ κατηγορία 2004-05
1 Η ομάδα ΑΕΚ/Αχιλλέας Αγίου Θεράποντα διαλύθηκε και δεν συμμετείχε στο πρωτάθλημα Δ΄ κατηγορίας 2005-06. Για αντικατάσταση της προήχθησαν 4 αντί 3 ομάδες από τα αγροτικά πρωταθλήματα.
Ομάδες που προήχθησαν από τα αγροτικά πρωταθλήματα:
Βαθμολογία
Η τελική βαθμολογία του πρωταθλήματος ήταν:
Συνδεσιμότητα
Η συνδεσιμότητα (αγγλικά: connectivity) αναφέρεται στις υποδομές που καθιστούν δυνατή τη σύνδεση στο διαδίκτυο. Μπορεί να περιλαμβάνουν υποδομές ενσύρματης, ασύρματης ή και δορυφορικής σύνδεσης.
Η συνδεσιμότητα θεωρείται πλέον δημόσιο αγαθό και αναγκαία προϋπόθεση για τον ψηφιακό μετασχηματισμό των κρατών. Η Ευρωπαϊκή Ένωση συνέταξε το 2010 το Ψηφιακό Θεματολόγιο για την Ευρώπη 2020 (Digital Agenda for Europe 2020) στο οποίο ορίζονται στόχοι για την εξασφάλιση πολύ μεγαλύτερης ταχύτητας πρόσβασης στο διαδίκτυο για κάθε νοικοκυριό. Με τη Βίβλο Ψηφιακού Μετασχηματισμού 2020-2025 η συνδεσιμότητα ορίζεται ως στρατηγικός άξονας παρέμβασης.
Η συνδεσιμότητα αποτελεί μία από τις πέντε βασικές διαστάσεις του Δείκτη Ψηφιακής Ωριμότητας (DESI), που αποτυπώνει την ψηφιακή ωριμότητα ενός κράτους.
Δ΄ κατηγορία ποδοσφαίρου ανδρών Κύπρου 2005-06
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Δείτε επίσης
Κατηγορία:Δ΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 2005-2006
Μονοπολάτα Κεφαλονιάς
Τα Μονοπολάτα είναι οικισμός στην Κεφαλονιά. Διοικητικά ανήκει στον δήμο Κεφαλονιάς του ομώνυμου νομού. Σύμφωνα με την απογραφή του 2011, έχει 93 κατοίκους.
Παραπομπές
Κατηγορία:Δήμος Ληξουρίου Κατηγορία:Χωριά του νομού Κεφαλληνίας
Περικλής Ηλίας
Ο Περικλής Ηλίας (γεννημένος στις 26 Ιουνίου του 1986 στην Αθήνα) είναι Έλληνας παγκόσμιος πρωταθλητής της ορεινής ποδηλασίας. Ζει στη γενέτειρά του, την Ελευσίνα και ανήκει στον ποδηλατικό σύλλογο Κρόνος Νίκαιας ενώ, από το 2013, αγωνίζεται παράλληλα και με την ιταλική επαγγελματική ομάδα Team Protek Hellas. To 2012 στέφθηκε πρωταθλητής κόσμου στον Μαραθώνιο Ορεινής Ποδηλασίας ενώ επίσης, την ίδια χρονιά, εκπροσώπησε την Εθνική Ελλάδος στους Ολυμπιακούς Αγώνες του 2012, τερματίζοντας στην 33η θέση.
Τον Νοέμβριο του 2013, ο Περικλής Ηλίας βραβεύθηκε, πέραν των διακρίσεων του, και με το Αθλητικό Βραβείο Ελευσίνας 2012
Εξωτερικοί σύνδεσμοι
Επίσημη ιστοσελίδα
Κατηγορία:Έλληνες αθλητές της ποδηλασίας Κατηγορία:Έλληνες Βαλκανιονίκες
Κωνσταντίνος Πολυγένης
Ο Κωνσταντίνος Πολυγένης (1862 - 1935), ήταν Έλληνας νομικός και καθηγητής πανεπιστημίου του 19ου αιώνα.
Βιογραφία
Γεννήθηκε στην Αθήνα το 1862, έχοντας οικογενειακή καταγωγή από το Άργος. Σπούδασε στη Νομική Σχολή του Πανεπιστημίου Αθηνών και τη Γερμανία. Επέστρεψε το 1890 και διορίστηκε υφηγητής ρωμαϊκού δικαίου στο Εθνικό Πανεπιστήμιο. Το 1891 διορίστηκε γραμματέας του Πανεπιστημίου και το 1895 τακτικός καθηγητής ρωμαϊκού δικαίου και βυζαντινού δικαίου. Υπήρξε πρύτανης του Πανεπιστημίου το ακαδημαϊκό έτος 1921-1922 καθώς και αρεοπαγίτης. Μεταξύ 1920 και 1923 ήταν σύμβουλος της Αρχαιολογικής Εταιρείας.
Χρημάτισε Υπουργός Εκκλησιαστικών και Δημοσίας Εκπαιδεύσεως το 1922, στην Κυβέρνηση Δημητρίου Γούναρη και την Κυβέρνηση Πέτρου Πρωτοπαπαδάκη.
Απεβίωσε το 1935 στην Αθήνα.
Εργογραφία
Μετάφρασε επίσης, έργα του Bernhard Joseph Hubert Windscheid και τα προσάρμοσε στην Ελληνική νομοθεσία και νομολογία.
Τιμητική προτομή
Στο Άργος υπάρχει προς τιμήν του, προτομή στη βορεινή πλευρά του δικαστικού μεγάρου της πόλης.
Συγγραφικό έργο
Κατηγορία:Έλληνες νομικοί Κατηγορία:Καθηγητές νομικής Αθηνών Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Τάκης Τσιόγκας
Βιογραφικά στοιχεία
Γεννήθηκε στην Δολίχη Λάρισας το 1956 και οι γονείς του ήταν φτωχοί αγρότες. Φοίτησε στη Δημόσια Σχολή Εργοδηγών και ανέπτυξε έντονη συνδικαλιστική δράση από πολύ νωρίς. Το 1973 συμμετείχε στην εξέγερση του Πολυτεχνείου, με αποτέλεσμα να υποστεί κακοποιήσεις στο αστυνομικό τμήμα στην Αθήνα. Εντάχθηκε στην ΚΝΕ και έπειτα στο Κ.Κ.Ε., με την σημαία του οποίου εξελέγη βουλευτής Λάρισας την 1η Φεβρουαρίου 2001 (διαδεχόμενος τον Γιάννη Πατάκη), 2004 και 2007. Στις 23 Μαΐου 2008 παραιτήθηκε από το βουλευτικό αξίωμα και αντικαταστάθηκε στην έδρα του από τον Αντώνη Σκυλλάκο. Εξελέγη γραμματέας και το 1999 πρόεδρος του Εργατικού Κέντρου Λάρισας. Εκλέχθηκε μέλος της κεντρικής επιτροπής του ΚΚΕ για τελευταία φορά το 2009, έναν χρόνο πριν τον θάνατό του.
Απεβίωσε από καρκίνο στις 5 Απριλίου 2010, κηδεύτηκε με πολιτική κηδεία στο Εργατικό Κέντρο και τάφηκε στην ιδιαίτερη πατρίδα του. Το όνομά του δόθηκε στην αίθουσα του Πολιτιστικού Κέντρου και σε έναν δρόμο της Δολίχης. Ήταν έγγαμος και πατέρας δύο παιδιών.
Πηγές
Κατηγορία:Βουλευτές εκλεγμένοι με το ΚΚΕ Κατηγορία:Έλληνες κομμουνιστές Κατηγορία:Βουλευτές Λάρισας
Μυς ο Ταραντίνος
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Stater,%20336%20BC,%20Olympia.%20111th%20Olympiad.jpg|μικρογραφία|[[Στατήρας της Ολυμπίας της 111ης (336 π.Χ.) διοργάνωσης των αγώνων]] Ο Μυς ο Ταραντίνος (4ος αιώνας π.Χ.) ήταν αρχαίος Έλληνας ολυμπιονίκης με καταγωγή από την πόλη του Τάραντα στη Μεγάλη Ελλάδα, ο οποίος στέφθηκε νικητής στο αγώνισμα της πυγμαχίας κατά τους 111ους (336 π.Χ.) ολυμπιακούς αγώνες της αρχαιότητας. Οι νίκες του ήρθαν αφότου ο ίδιος είχε δεχτεί πολλά χτυπήματα, κάτι που σύμφωνα με το λεξικό Σούδα έγινε η αφορμή για να δημιουργηθεί η παροιμία Ὄσα μῦς ἐν πίσση (σαν ποντίκι στην πίσσα) κάνοντας λογοπαίγνιο με το όνομα του και αναφορά στην επίπονη δοκιμασία του.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Ταραντίνοι ολυμπιονίκες Κατηγορία:Αρχαίοι ολυμπιονίκες της πυγμαχίας‎ Κατηγορία:Αρχαίοι ολυμπιονίκες (4ος αιώνας π.Χ.)
Κυπριακή Μαθηματική Εταιρεία
Λύκειο
Από το 2005, διεξάγονται τέσσερις μαθηματικοί διαγωνισμοί για κάθε επαρχία το Νοέμβριο. Στη Λευκωσία ο διαγωνισμός ονομάζεται Ιάκωβος Πατάτσος, στη Λεμεσό ονομάζεται Ανδρέας Βλάμης, στη Λάρνακα και ο Αμμόχωστο ονομάζεται Πετράκης Κυπριανού και στην Πάφο Ανδρέας Χατζηθεώρης. Κάθε τάξη έχει διαφορετικά προβλήματα. Στη συνέχεια επιλέγονται δέκα μαθητές Λυκείου από κάθε τάξη (1η, 2η και 3η τάξη) κάθε επαρχίες.
Μετά τον Δεκέμβριο διεξάγεται Εθνικός (Παγκύπριος) διαγωνισμός και ονομάζεται "Ζήνωνας". Κάθε τάξη εξακολουθεί να έχει διαφορετικά προβλήματα. Στη συνέχεια επιλέγονται δέκα μαθητές από κάθε τάξη.
Κάθε ομάδα παρακολουθεί περίπου οκτώ έως δέκα τετράωρα μαθήματα προετοιμασίας για την Ολυμπιάδα. Κατά τη διάρκεια των μαθημάτων διεξάγονται τέσσερις δοκιμασίες επιλογής ομάδας οι οποίες θεωρούνται τα τέσσερα μέρη του διαγωνισμού επιλογής άνω του 15.5 και ονομάζονται Ευκλείδες. Όλοι οι μαθητές έχουν την ίδια ύλη. Σε κάθε διαγωνισμό αποκλείονται πέντε μαθητές. Έτσι, μετά τον τέταρτο διαγωνισμό επιλέγονται τα έξι μέλη της εθνικής ομάδας για τους μαθηματικούς διαγωνισμούς και τέσσερις επιλαχόντες.
Γυμνάσιο
Για το γυμνάσιο, τέσσερις επαρχιακοί αγώνες διεξάγονται επίσης τον Νοέμβριο σε κάθε πρωτεύουσα της επαρχίας με τα ίδια ονόματα όπως και παραπάνω. Στη συνέχεια επιλέγονται 10 μαθητές Γυμνασίου από κάθε τάξη (1η, 2η και 3η τάξη) από κάθε επαρχία.
Τον Δεκέμβριο πραγματοποιείται Εθνικός (Παγκύπριος) διαγωνισμός ο οποίος ονομάζεται Ευαγόρας Παλληκαρίδης. Κάθε τάξη έχει διαφορετικά προβλήματα. Στη συνέχεια επιλέγονται 10 μαθητές από κάθε τάξη.
Κάθε ομάδα παρακολουθεί περίπου δέκα έως δώδεκα τετράωρα μαθήματα προετοιμασίας για την Ολυμπιάδα. Κατά τη διάρκεια των μαθημάτων διεξάγονται τέσσερις δοκιμασίες επιλογής ομάδας οι οποίες θεωρούνται τα τέσσερα μέρη του διαγωνισμού επιλογής άνω του 15.5 και ονομάζονται Ευκλείδες. Όλοι οι μαθητές έχουν την ίδια ύλη. Σε κάθε διαγωνισμό αποκλείονται πέντε μαθητές. Έτσι, μετά τον τέταρτο διαγωνισμό επιλέγονται τα έξι μέλη της εθνικής ομάδας για τους μαθηματικούς διαγωνισμούς και τέσσερις
Δημοσιεύσεις
Η βασική έκδοση της ΚΜΕ είναι το Μαθηματική Βήμα.
Άλλες δημοσιεύσεις:
Εξωτερικοί σύνδεσμοι
Κατηγορία:Επιστήμες και τεχνολογία στην Κύπρο Κατηγορία:Εκπαίδευση στην Κύπρο Κατηγορία:Κοινωνία της Κύπρου
Γεώργιος Πολυκαντριώτης
Ο Γεώργιος Πολυκανδριώτης ήταν Έλληνας τεχνίτης του 19ου αιώνα.
Βιογραφία
Γεννήθηκε το 1875 στη Μύκονο. Μαθήτευσε κοντά στον αρχαιολόγο Δημήτριο Σταυρόπουλο και έγινε Αρχιτεχνίτης συγκολλητής στο Μουσείου Μυκόνου. Προσέφερε αξιόλογες υπηρεσίες στην ανάκτηση πολλών αρχαίων αγγείων καθώς και του σημαντικού ευρήματος της Ρήνειας. Αντέγραψε πολλά ευρήματα για να δημοσιευτούν. Εργάστηκε στην Αθήνα και στο Βόλο.
Πηγές
Κατηγορία:Έλληνες συντηρητές έργων τέχνης
Τεκμηριωμένη χάραξη πολιτικής
Η τεκμηριωμένη χάραξη πολιτικής ή πολιτική βασισμένη σε στοιχεία (αγγλικά: evidence-based policy, EBP) είναι μια ιδέα σύμφωνα με την οποία οι πολιτικές αποφάσεις πρέπει να τεκμηριώνονται από αυστηρά αντικειμενικά δεδομένα. Η ιδέα αυτή έρχεται σε αντίθεση με τη διαδικασία διαμόρφωσης πολιτικών που βασίζεται σε ιδεολογίες ή στην επικαλούμενη «κοινή λογική».
Ο όρος διαδόθηκε από την κυβέρνηση Μπλερ στο Ηνωμένο Βασίλειο. Η κυβέρνηση Μπλερ δήλωσε πως ήθελε να βάλει τέλος την ιδεολογική λήψη αποφάσεων για τη χάραξη πολιτικής. Mια λευκή βίβλος της κυβέρνησης που δημοσιεύθηκε το 1999 («Modernizing Government») επεσήμανε ότι η κυβέρνηση πρέπει να «χαράσσει πολιτικές που να αντιμετωπίζουν αποφασιστικά τα προβλήματα, να έχουν μακροπρόθεσμο ορίζοντα και να διαμορφώνονται βάσει στοιχείων και όχι ως απόκριση σε βραχυχρόνιες πιέσεις· που να στοχεύουν στην αιτίες και όχι στα συμπτώματα ".
Η μεθοδολογία που χρησιμοποιείται στην τεκμηριωμένη χάραξη πολιτικής, εντάσσεται στην κατηγορία ενός πλαισίου κόστους - οφέλους και δημιουργείται για να εκτιμήσει την καθαρή απόδοση εφαρμογής μιας πολιτικής. Εξαιτίας της δυσκολίας στην ποσοτικοποίηση ορισμένων επιπτώσεων και αποτελεσμάτων, επικεντρώνεται κυρίως στο βαθμό που τα οφέλη θα θα υπερτερούν του κόστους, και όχι στη χρήση συγκεκριμένων τιμών.
Παραπομπές
Κατηγορία:Δημόσια Διοίκηση
Πολυρρήνια
thumb|250px|Η ακρόπολη της Πολυρρήνιας Η Πολυρρήνια ήταν αρχαία πόλη στη βορειοδυτική Κρήτη, περίπου 6 χιλιόμετρα νότια από το Καστέλλι Κισσάμου. Η πόλη άκμασε από τα αρχαία μέχρι τα ρωμαϊκά χρόνια και η επικράτειά της καταλάμβανε το δυτικό άκρο της Κρήτης. Το επίνειό της ήταν η Κίσσαμος. Η ακρόπολη της Πολυρρήνιας βρισκόταν στο ύψωμα πάνω από το χωριό Απάνω Παλαιόκαστρο, σε απότομο λόφο ύψους 418 μέτρων. Ο λόφος προσφέρει απρόσκοπτη θέα και φυσική οχύρωση, η οποία ενισχύθηκε με τείχος κατά τους ελληνιστικούς χρόνους.
Ιστορία
Κατά τη διάρκεια της ρωμαϊκής κατάκτησης της Κρήτης, η Πολυρρήνια δεν αντιστάθηκε, σε αντίδραση προς τη γειτονική της Κυδωνία, και μάλιστα έστησαν άγαλμα προς τιμήν του στρατηγού Κόιντου Καικίλιου Μέτελλου, του οποίου η βάση σώζεται μέχρι σήμερα. Η πόλη κατά τους ρωμαϊκούς χρόνους απέκτησε υδραγωγείο, αλλά το κέντρο των δραστηριοτήτων μετακινήθηκε στο επίνειό της, την Κίσσαμο. Έκοβε δικό της νόμισμα από τον 4ο αιώνα π.Χ. μέχρι τη ρωμαϊκή εποχή, ενώ σε αυτήν είχε περάσει στην κατοχή της το ιερό της Δικτύναιας. Η πόλη διατηρήθηκε μέχρι τους βυζαντινούς χρόνους, οπότε και στο λόφο κτίστηκε κάστρο, πιθανόν τον 10ο με 12ο αιώνα. Ήταν σε άμεση οπτική επαφή με τα κάστρα στη Μαλάθυρο και στη Ρόκκα. Η μικρότερη έκταση της βυζαντινής σε σχέση με την αρχαία οχύρωση πιθανόν μαρτυρά μείωση του πληθυσμού.
Περιγραφή
thumb|250px|Αρχαίος οχυρωματικός πύργος Η πόλη καταλάμβανε το νοτιοδυτικό τμήμα απότομου λόφου. Τα ερείπια που σώζονται σήμερα χρονολογούνται κυρίως από τη ρωμαϊκή εποχή, ενώ σώζεται επίσης τμήμα των ελληνιστικών τειχών της πόλης. Επίσης έχει ανασκαφεί μεγάλο κτίριο λατρευτικής χρήσης το οποίο χρονολογείται από την πρώιμη ελληνιστική περίοδο. Στη θέση της αρχαίας ακρόπολης κτίστηκε βυζαντινό κάστρο, του οποίου τα τείχη σώζονται σε ύψος μέχρι 3,5 μέτρων.
Ένα από τα πιο εμφανή κατάλοιπα της αρχαίας πόλης είναι το υδραγωγείο. Είναι λαξευτό και είναι ορατό στην κεντρική πλατεία του σύγχρονου χωριού. Δίπλα του βρίσκεται σώζεται ημικυκλικός οχυρωματικός πύργος, ο οποίος συνδέεται με το υδραγωγείο μέσω αγωγού. Επίσης εντός του χωριού σώζονται τμήματα από τις στοές του. Το νερό συλλεγόταν από λαξευτή υπόγεια δεξαμενή, η οποία συνδεόταν με πήλινο ανοικτό αγωγό με δεύτερη δεξαμενή. Επιπλέον, στον αρχαιολογικό χώρο υπάρχουν διάσπαρτες λαξευτές στέρνες. Δεξαμενές υπάρχαν και στην ακρόπολη. Τα σπίτια της Πολυρρήνιας ήταν λαξευτά, με κτιστές προσόψεις.
Ψηλότερα στο λόφο βρίσκεται ο ναός των 99 Αγίων Πατέρων, ο οποίος κτίστηκε στα τέλη του 19ου αιώνα χρησιμοποιώντας αρχαία δομικά υλικά. Ανάμεσα στα υλικά που έχουν ενσωματωθεί στο ναό είναι και αρχαίες επιγραφές, οι οποίες χρονολογούνται από τον 3ο με 1ο αιώνα π.Χ. Δίπλα στο ναό έχει ανασκαφεί μεγάλο κτίριο λατρευτικής χρήσης, βωμός ή ναός, πιθανόν αφιερωμένος στην Άρτεμη. Εντός της ακρόπολης έχουν εντοπιστεί λείψανα παλαιοχριστιανικής βασιλικής.
Η νεκρόπολη των ελληνιστικών χρόνων βρισκόταν στο χαμηλότερο σημείο του λόφου, αλλά εντός των τοιχών, και περιλαμβάνει λαξευτούς τάφους με θαλάμους, τόσο υπέργειους όσο και υπόγειους.
Παραπομπές
Κατηγορία:Πόλεις της αρχαίας Κρήτης Κατηγορία:Αρχαιολογικοί τόποι στην Κρήτη
Χρωμίτης
Ο χρωμίτης (αγγλ. chromite) είναι ορυκτό οξείδιο του σιδήρου και του χρωμίου, του οποίου αποτελεί το κυριότερο μετάλλευμα.
Γενικά
Το όνομά του προέρχεται από το συστατικό του, χρώμιο, το οποίο ονομάστηκε έτσι επειδή προσδίδει χρώμα σε πολλά άχροα συστατικά, όταν ανευρίσκεται ως προσμιξη. Ο χρωμίτης ανευρίσκεται σε συμπλέγματα υπερβασικών εκρηξιγενών πετρωμάτων μαζί με ολιβίνη, σερπεντίνη και πυροξένους. Αποτελεί το μοναδικό μετάλλευμα χρωμίου. Τα παγκόσμια αποθέματα χρωμίου υπολογίζονται σε 11 δισ. τόνους, πράγμα που σημαίνει μεταλλευτική επάρκεια για αρκετές εκατοντάδες χρόνια.
Σημειώσεις
Κατηγορία:Ορυκτά του σιδήρου Κατηγορία:Ορυκτά του χρωμίου
Βάλτερ Σέλενμπεργκ
Ο Βάλτερ Φρίντριχ Σέλενμπεργκ (16 Ιανουαρίου 1910 - 31 Μαρτίου 1952) ήταν Γερμανός αξιωματούχος των Ες-Ες κατά τη ναζιστική εποχή. Ανέβηκε στις τάξεις των Ες-Ες, έγινε ένας από τους κορυφαίους άνδρες στην Υπηρεσία Ασφαλείας του Ραϊχσφύρερ των Ες-Ες (SD) και τελικά ανέλαβε τη θέση ως επικεφαλής της Υπηρεσίας Πληροφοριών για τη ναζιστική Γερμανία μετά την κατάργηση της Άμπβερ το 1944.
Σταδιοδρομία
Ο Σέλενμπεργκ γεννήθηκε στο Σααρμπρύκεν της Γερμανίας. Ήταν το έβδομο παιδί που γεννήθηκε από τους γονείς του και ο πατέρας του ήταν κατασκευαστής πιάνου. Ο Σέλενμπεργκ μετακόμισε με την οικογένειά του στο Λουξεμβούργο, όταν η γαλλική κατοχή της λεκάνης Σάαρ μετά τον Α' Παγκόσμιο Πόλεμο πυροδότησε οικονομική κρίση στη Δημοκρατία της Βαϊμάρης. Όπως πολλοί νέοι διανοούμενοι, που αργότερα θα ενταχθούν στην Ες-Ντε, επηρεάστηκε βαθιά από τα οικονομικά δεινά, που έπληξαν τη Γερμανία μετά τον Α΄ Παγκόσμιο Πόλεμο.
Ο Σέλενμπεργκ επέστρεψε στη Γερμανία και σπούδασε πρώτα στο Πανεπιστήμιο του Μάρμπουργκ και στη συνέχεια, το 1929, στο Πανεπιστήμιο της Βόννης. Αρχικά σπούδασε ιατρική, αλλά σύντομα στράφηκε στη νομική. Ενόσω σπούδαζε στη νομική σχολή, ο Σέλενμπεργκ πραγματοποίησε κατασκοπεία για την SD. Ανέφερε ότι προσλήφθηκε από δύο πράκτορες της SD, καθηγητές κολεγίου, οι οποίοι τον συμβούλεψαν επίσης να ενταχθεί στο Δημόσιο.
Μετά την αποφοίτησή του έγινε μέλος των Ες-Ες το 1933. Από όσα έγραψε αργότερα ο Σέλενμπεργκ, ο "καλύτερος τύπος ανθρώπων" προτιμούσε τα Ες Ες από άλλες ναζιστικές οργανώσεις. Ενώ εκπαιδεύτηκε ως δικηγόρος, ο Σέλενμπεργκ δεν εμπιστευόταν τους νομικούς της Δημόσιας Διοίκησης και είχε την πρόθεση να διασφαλίσει ότι η SD θα μπορούσε να λειτουργεί εκτός των περιορισμών του κανονικού νόμου. Προσυπογράφοντας το Führerprinzip (Φύρερ πριντσίπ, το Ηγετικό δόγμα, η Αρχή του Ηγέτη), ο Σέλενμπεργκ πίστευε επίσης ότι οι οδηγίες του Χίτλερ ήταν πέραν του πλαισίου του νομικού συστήματος και πίστευαν ότι ήταν καλύτερο να εκτελείται "αδιαμφισβήτητα" ο,τιδήποτε διέτασσε ο ναζιστής ηγέτης.
Το 1935, ο Σέλενμπεργκ γνώρισε τον Ράινχαρντ Χάιντριχ και εργάστηκε γι' αυτόν στο τμήμα αντικατασκοπείας της SD. Εκτός από τη μητρική του γερμανική γλώσσα, ο Σέλενμπεργκ μιλούσε επίσης άπταιστα γαλλικά και αγγλικά. Αντιστοίχως, η πρώτη του αποστολή πληροφοριών στο εξωτερικό ήταν στο Παρίσι το 1934, όπου ρόλος του ήταν να ελέγξει τις πολιτικές απόψεις ενός καθηγητή. Στη συνέχεια, το 1937, ο Σέλενμπεργκ στάλθηκε στην Ιταλία για αστυνομική αποστολή, που περιελάμβανε καθήκοντα ασφαλείας για μια επερχόμενη επίσκεψη του Μουσολίνι. Η εξαιρετική δουλειά του στην παροχή ασφάλειας συγκέντρωσε την προσοχή του Χάιντριχ, ο οποίος στη συνέχεια του ανέθεσε πρόσθετες οργανωτικές ευθύνες, μερικές από τις οποίες αργότερα βοήθησαν στη γέννηση του Κεντρικού Γραφείου Ασφάλειας του Ράιχ (RSHA). Η επίσημη έκθεση προσωπικού SS για τον Σέλενμπεργκ τον περιέγραφε ως "ανοιχτό, άψογο και αξιόπιστο". Τον χαρακτήριζε επίσης ως "σταθερό, σκληρό και γεμάτο ενέργεια" και με "πολύ κοφτερή σκέψη" και η εθνική σοσιαλιστική του κοσμοθεωρία επισημάνθηκε "καλά οικοδομημένη. Πολλοί από τους πιο μαχητικούς τύπους των Ες Ες περιφρονούσαν άνδρες σαν τον Σέλενμπεργκ, θεωρώντας τους πολύ λεπτεπίλεπτους, αλλά ως επί το πλείστον ο Σέλενμπεργκ έκανε καλή εντύπωση στη ναζιστική ελίτ.
Κάποια στιγμή το 1938, ο Σέλενμπεργκ νυμφεύτηκε την Κέτε Κόρτεκαμπ, μια μοδίστρα τρία χρόνια μεγαλύτερή του, με την οποία είχαν σχέση για επτά χρόνια και τον είχε στηρίξει στο κολέγιο. Ο γάμος τους ήταν σύντομος, εν μέρει λόγω της κοινωνικής της θέσης και του γεγονότος ότι ντρεπόταν για πολλά πράγματα σχετικά με την ίδια. Πήραν διαζύγιο το 1939, αλλά μόνο αφού της υποσχέθηκε ο Σέλενμπεργκ μια "εκγερμανισμένη" επιχείρηση μόδας, που είχε απαλλοτριωθεί από Εβραίους ιδιοκτήτες. Λίγο αργότερα, νυμφεύτηκε μια πιο "κοινωνικά αποδεκτή" γυναίκα, την Ιρένε Γκρόσε-Σενεπάουκ, κόρη ενός ασφαλιστικού στελέχους, αλλά και η σχέση αυτή ήταν επίσης προβληματική.
Καθώς οι Ναζί έλεγχαν όλο και περισσότερο τη γερμανική κοινωνία, ο Χίτλερ και ο Ραϊχσφύρερ των Ες-Ες Χάινριχ Χίμλερ αποφάσισαν ότι τα Ες-Ες και τα όργανα της αστυνομίας θα έπρεπε να συγχωνευθούν, μια κίνηση την οποία ο Σέλενμπεργκ υποστήριξε πλήρως με την κυκλοφορία μνημονίου στις 24 Φεβρουαρίου 1939, το οποίο υποστήριζε την περαιτέρω συγκέντρωση εντός του κράτους. Το καλοκαίρι του 1939, ο Σέλενμπεργκ έγινε ένας από τους διευθυντές του ιδρύματος του Χάιντριχ, του Στίφτουνγκ Νόρντχαβ.
Καθώς ο ρόλος των Ες-Ες και των ομάδων δράσης του, των Einsatzgruppen, επεκτάθηκε στις ζώνες πολέμου τον Μάιο του 1941, ο Σέλενμπεργκ διαπραγματεύτηκε με την Βέρμαχτ για την απόκτηση υλικοτεχνικής υποστήριξης από το στρατό (τόσο στην πρώτη γραμμή όσο και στα μετόπισθεν), έτσι ώστε τα Einsatzgruppen να μπορούν να εκτελούν αποτελεσματικότερα δολοφονικές επιχειρήσεις.
Ενεργώντας για λογαριασμό του Χάιντριχ, ο Σέλενμπεργκ εξέδωσε εγκύκλιο στις 20 Μαΐου 1941 σε όλα τα τμήματα της Γερμανικής Αστυνομίας Ασφάλειας, η οποία απαγόρευσε σε όλους τους Εβραίους να μεταναστεύσουν από την επικράτεια, που ελέγχεται από τη Γερμανία. Αυτή η νέα πολιτική ήταν τμήμα της περιβόητης Τελικής Λύσης. Η εγκύκλιος περιείχε ακόμη και τη ρητή έκφραση "ενόψει της αναμφίβολα επικείμενης Τελικής Λύσης του Εβραϊκού Ζητήματος", μια δήλωση που καθιστά σαφές ότι ο Σέλενμπεργκ συμμετείχε και γνώριζε τις επικείμενες δραστηριότητες εξόντωσης.